text: Morgenrøver slog til mod apotek i Esbjerg
  28 januar 2017 kl. 07.09
  En ca. 30-årig mand begik lørdag morgen klokken 07,45 røveri mod det døgnåbne Krone Apotek på Kongensgade i Esbjerg.
  Røveriet blev begået af en ca. 30-årig mand, der tog flugten på knallert ad Kongensgade mod Stormgade. Manden var formummet bag styrthjelm og iført en to-delt køredragt.
  - Vi ved endnu ikke hvad udbyttet er eller om røverens hensigt var at true sig til medicin fremfor penge, siger vagtchef Ole Aamann, Syd- og Sønderjyllands Politi, til TV SYD få  minutter efter, at  røveriet fandt sted.
  Manden kom ind på det døgnåbne apotek og råbte, at det var et røveri. Personalet tog flugten ind bag et sikkerhedsgitter bagest i apoteket.
  Røveren beskrives som en 30-årig mand, 170 centimeter høj, almindelig af kropsstørrelse  - men bredbygget. Han skjulte sit ansigt bag en mørk styrthjelm og den to-delte køredragt var grå foroven.
  Politiet hører gerne fra vidner på 1-1-4.
  Røveri mod Apotek, Kongensgade Esbjerg. Mand truede med kniv og hammer. Beskrives som: Mand, 30 år, 170 cm, kraftig, tøj - se foto #politidk pic.twitter.com/Hm3Hka2yNc
  
  